อิตาลี ขยายเวลาปิดประเทศเพื่อสกัด COVID-19 ถึงต้นเดือน พ.ค.
วันนี้ (12 เม.ย.2563) สำนักข่าวต่างประเทศรายงานว่า จูเซปเป คอนเต นายกรัฐมนตรีอิตาลี ขยายมาตรการปิดประเทศเพื่อสกัดกั้นการแพร่ระบาดของ COVID-19 จนถึงวันที่ 3 พฤษภาคม การขยายมาตรการปิดประเทศเกิดขึ้นก่อนที่มาตรการดังกล่าวจะสิ้นสุดในวันจันทร์ หลังจากบังคับใช้มาตั้งแต่วันที่ 9 มีนาคมที่ผ่านมาขณะที่ร้านหนังสือ ร้านเครื่องเขียน และร้านเสื้อผ้าเด็ก ได้รับอนุญาตให้กลับมาเปิดบริการตามปกติตั้งแต่วันที่ 14 เมษายนที่ในเมืองเวนิส เจ้าหน้าที่และอาสาสมัครทยอยส่งเสบียงอาหารไปให้ประชาชนที่กักตัวอยู่ภายในบ้าน ท่ามกลางบรรยากาศที่เงียบสงัดทั้งในลำคลองและตามบ้านเรือนสองฝั่งคลองคณะกรรมาธิการพิเศษของอิตาลี ที่ดูแลการระบาดของ COVID-19 เน้นย้ำให้ประชาชนทั่วประเทศอยู่บ้านในช่วงวันหยุดอีสเตอร์ในสุดสัปดาห์นี้ แม้ว่าจำนวนผู้ที่เข้ารับการรักษาตัวในโรงพยาบาลจะค่อย ๆ ลดลงบ้างแล้วก็ตาม แต่ไวรัสนี้ยังถือว่าเป็นศัตรูที่แข็งแกร่งและมองไม่เห็น ซึ่งทุกคนจะประมาทไม่ได้ และตำรวจอิตาลีจะยังคงตั้งด่านตรวจในเมืองใหญ่ๆ ทั่วประเทศต่อไปสำหรับยอดผู้ติดเชื้อสะสมทั่วประเทศ เพิ่มขึ้นเป็น 147577 คน นอกจากนี้ยังมีผู้เสียชีวิต อีก 18849 คนไอร์แลนด์ ขยายมาตรการชะลอ COVID-19ลีโอ วารัดคาร์ นายกรัฐมนตรีไอร์แลนด์ ประกาศขยายมาตรการชะลอการแพร่ระบาดของ COVID-19 ไปจนถึงวันที่ 5 พฤษภาคม โดยมาตรการดังกล่าวมีทั้งการปิดร้านอาหารและสถานบันเทิง รวมทั้งไม่อนุญาตให้ประชาชนออกจากบ้านไกลกว่า 2 กิโลเมตรการขยายเวลาบังคับใช้มาตรการดังกล่าวเกิดขึ้นหลังจากยอดผู้ติดเชื้อสะสมทั่วประเทศสูงกว่า 8000 คน และมีผู้เสียชีวิต 288 คนเจ้าหน้าที่ด้านสาธารณสุขของไอร์แลนด์ ระบุว่าการเพิ่มขึ้นของผู้ติดเชื้อในแต่ละวัน ลดลงจากร้อยละ 15 เหลือเพียงร้อยละ 9
อิตาลีขยายมาตรการปิดประเทศเพื่อสกัดกั้นการแพร่ระบาดของ COVID-19 จนถึงวันที่ 3 พฤษภาคม ขณะที่ยอดผู้ติดเชื้อสะสมทั่วประเทศเพิ่มขึ้นเป็น 147577 คน มีผู้เสียชีวิต 18849 คน 
COVID-19,ไวรัสโคโรนาสายพันธุ์ใหม่2019,โควิด19,อิตาลี,ปิดเมือง